2.6.2023
EL
Επίσημη Εφημερίδα της Ευρωπαϊκής Ένωσης
L 143/1
II (Μη νομοθετικές πράξεις)
ΚΑΝΟΝΙΣΜΟΙ ΚΑΝΟΝΙΣΜΟΣ (ΕΕ) 2023/1062 ΤΟΥ ΣΥΜΒΟΥΛΙΟΥ της 1ης Ιουνίου 2023 για την τροποποίηση του κανονισμού (ΕΕ) 2023/194 σχετικά με τον καθορισμό, για το 2023, για ορισμένα αποθέματα ιχθύων, των αλιευτικών δυνατοτήτων στα ενωσιακά ύδατα και, για τα ενωσιακά αλιευτικά σκάφη, σε ορισμένα μη ενωσιακά ύδατα, καθώς και τον καθορισμό, για το 2023 και το 2024, των εν λόγω αλιευτικών δυνατοτήτων για ορισμένα αποθέματα ιχθύων βαθέων υδάτων
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 3, Έχοντας υπόψη την πρόταση της Ευρωπαϊκής Επιτροπής, Εκτιμώντας τα ακόλουθα: (1)
Ο κανονισμός (ΕΕ) 2023/194 του Συμβουλίου (1) καθορίζει, για το 2023, τις αλιευτικές δυνατότητες για ορισμένα αποθέματα ιχθύων στα ενωσιακά ύδατα και, για τα ενωσιακά αλιευτικά σκάφη, σε ορισμένα μη ενωσιακά ύδατα.
Τα συνολικά επιτρεπόμενα αλιεύματα (TAC) και τα μέτρα που συνδέονται λειτουργικά με τα TAC που καθορίζονται στον κανονισμό (ΕΕ) 2023/194 θα πρέπει να τροποποιηθούν ώστε να ληφθούν υπόψη τα αποτελέσματα διαβουλεύσεων με τρίτες χώρες.
(2)
Ο κανονισμός (ΕΕ) 2023/194 καθορίζει προσωρινή ποσόστωση της Ένωσης για τον γάδο (Gadus morhua) στα ύδατα του Svalbard και στα διεθνή ύδατα της υποζώνης 1 και της διαίρεσης 2b του Διεθνούς Συμβουλίου για την Εξερεύνηση της Θάλασσας (ICES) για την περίοδο από την 1η Ιανουαρίου 2023 έως τις 31 Μαρτίου 2023.
Προκειμένου να επιτραπεί η συνέχιση των αλιευτικών δραστηριοτήτων, είναι αναγκαίο να αντικατασταθεί η εν λόγω προσωρινή ποσόστωση της Ένωσης από οριστική ποσόστωση της Ένωσης για το εν λόγω απόθεμα για το 2023.
Συνεπώς, το Συμβούλιο θα πρέπει να καθορίσει την ενωσιακή ποσόστωση για τον γάδο στα ύδατα του Svalbard και στα διεθνή ύδατα της υποζώνης ICES 1 και της διαίρεσης ICES 2b με βάση το TAC αναφοράς για τον γάδο της Βορειοανατολικής Αρκτικής και τα ιστορικά αλιευτικά δικαιώματα της Ένωσης.
Η οριστική ποσόστωση της Ένωσης για τον γάδο στα ύδατα του Svalbard και στα διεθνή ύδατα της υποζώνης ICES 1 και της διαίρεσης ΙCES 2b για το 2023 θα πρέπει να καθοριστεί στο επίπεδο των 15 629 τόνων, το οποίο αντιστοιχεί στο ποσοστό που αναφέρεται στην παράγραφο 3 στοιχείο α) της πολιτικής συμφωνίας ΕΕ-Νορβηγίας σχετικά με την αλιεία στις υποζώνες ICES 1 και 2.
Η ποσόστωση της Ένωσης για τον γάδο στα ύδατα του Svalbard και στα διεθνή ύδατα της υποζώνης ICES 1 και της διαίρεσης ICES 2b θα πρέπει να κατανεμηθεί στα κράτη μέλη σύμφωνα με την απόφαση 87/277/ΕΟΚ του Συμβουλίου (2), με την επιφύλαξη των προσαρμογών που είναι αναγκαίες λόγω της αποχώρησης του Ηνωμένου Βασιλείου από την Ένωση, όπως ορίζεται στο παράρτημα 36(Ε) της συμφωνίας εμπορίου και συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Ηνωμένου Βασιλείου της Μεγάλης Βρετανίας και της Βόρειας Ιρλανδίας, αφετέρου (3).
(1) Κανονισμός (ΕΕ) 2023/194 του Συμβουλίου, της 30ής Ιανουαρίου 2023, σχετικά με τον καθορισμό, για το 2023, για ορισμένα αποθέματα ιχθύων, των αλιευτικών δυνατοτήτων στα ενωσιακά ύδατα και, για τα ενωσιακά αλιευτικά σκάφη, σε ορισμένα μη ενωσιακά ύδατα, καθώς και τον καθορισμό, για το 2023 και το 2024, των εν λόγω αλιευτικών δυνατοτήτων για ορισμένα αποθέματα ιχθύων βαθέων υδάτων (ΕΕ L 28 της 31.1.2023, σ. 1).
(2) Απόφαση 87/277/ΕΟΚ του Συμβουλίου, της 18ης Μαΐου 1987, σχετικά με την κατανομή των δυνατοτήτων αλίευσης γάδου στην περιοχή του Spitzberg και της νήσου των Άρκτων και στη διαίρεση 3Μ όπως ορίζεται από τη σύμβαση NAFO (ΕΕ L 135 της 23.5.1987, σ. 29).
(3) ΕΕ L 149 της 30.4.2021, σ.
10.